Үшсарт негізгі мектебінде 12-16 қараша аралығында «Мәңгілік ел – мәртебелі тіл» тақырыбы аясында қазақ тілі апталығы басталды.

Мақсаты: қазақ тілі мен әдебиетінің мол мұрасымен кеңінен таныстыру, пәннің адам өміріндегі маңыздылығын түсіндіру, тілдің мемлекеттік мәртебесін қалыптастыру. Қазақ тілінің қолданылу аясын кеңейтуге үлес қосу. Қазақ халқының әдебиетін негізге ала отырып, көркем әдеби шығармалардағы кейіпкерлердің игі істерін насихаттау арқылы елжандылыққа, адамгершілікке, бауырмалдыққа тәрбиелеу. Тілін, елін сүйе білуге үйрету.

 Апталық барысында 7-9-сынып оқушыларымен пән мұғалімі Карааблина Р.Б «Қазақ тілі мәртебесі өз дәрежесінде ме?» тақырыбында дебат өткізді.

Мақсаты: қазақ тілінің мәртебесі туралы пікір айту, оқушылардың өз пікірін айта білуге үйрету, дәлелдер мен мысалдар, статистикалық мәліметтер қолдана білуге үйрету, тілді құрметтеуге баулу Апталықтың қорытынды кешінде «Тіл білгірі» зияткерлік сайысы өтті. Оқушыларды туған халқының тілін қастерлейтін саналы да парасатты азамат етіп тәрбиелеу. Тілге деген сүйіспеншілігін, қызығушылығын  дамыту. Тіл мәдениетінде, достық қарым – қатынасқа, ой ұшқырлығы мен тапқырлыққа, өз ұлтын сүюге, құрметтеуге тәрбиелеу.

 Қазақ тілі мен әдебиет пәнінің мұғалімі: Карабалина Р.Б